**IZROČANJE FILMSKEGA IN AVDIOVIZUALNEGA FILMSKEGA ARHIVSKEGA GRADIVA V E-OBLIKI**

Slovenski filmski arhiv pri Arhivu Republike Slovenije v skladu z arhivskimi zakonskimi in podzakonskimi akti hrani filmsko in avdiovizualno arhivsko gradivo, ki nastaja v okviru slovenske filmske in avdiovizualne produkcije s pomočjo javnih sredstev. Ta preko javnih razpisov razdeljuje Slovenski filmski center, javna agencija. Izročanje arhivskega gradiva arhivu velja tako za gradivo na filmskem traku kot za elektronsko oz. izvorno digitalno filmsko in avdiovizualno arhivsko gradivo. Za lažjo izvedbo tega postopka smo pripravili dokument, ki vsebuje navodila za izročanje filmskega in avdiovizualnega gradiva v digitalni obliki z vsemi potrebnimi oblikami in formati za dolgoročno hrambo ter načinom odlaganja vsebin. Opisane zahteve bodo tudi del dokumenta Enotne tehnološke zahteve ETZ 3.0, ki je v pripravi.

Podlage za dokument so:

* Zakon o varstvu dokumentarnega in arhivskega gradiva ter arhivih (ZVDAGA, Ur. l. RS, št. 30/2006, 24/2014 – Odl. US in 51/2014)
* Uredba o varstvu dokumentarnega in arhivskega gradiva (UVDAG, Ur. l. RS, št. 42/2017)

**NAVODILA IN TEHNIČNI STANDARDI ZA IZROČANJE GRADIVA**

Gradivo, ki ga želite izročiti, mora bititako vsebinsko kot tehnično opredeljeno in odloženo v točno določeno strukturo map, ki sestavlja sprejemni informacijski paket (SIP).

V tabelah v polju PREVERJANJE s kljukico označite prisotnost dokumentov (DA/NE). Uporabite tabelo glede na vrsto filmskega in AV arhivskega gradiva, ki ga izročate:

1. **Tabela Filmski projekti**

- izročitev javnega filmskega arhivskega gradiva oz. sofinanciranih filmskih projektov.

1. **Tabela Avdiovizualni projekti (in filmski projekti, ki niso sofinancirani z javnimi sredstvi)**

- izročitev javnega avdiovizualnega arhivskega gradiva in sofinanciranih AV projektov kot tudi zasebne filmske in AV produkcije, ki je na osnovi vrednotenja določeno za arhivsko gradivo.

**Trdi diski morajo biti označeni s podatki: naslov dela, režiser, producent, leto dokončanja, vse gradivo pa naj bo na enem disku, formatiranem v NTFS ali ex FAT.**

Pri imenovanju datotek upoštevajte:

**DCDM**: **NASLOVDELA\_resolucija (Primer : KEKEC\_4K)**

**DCP**: **NASLOVDELA\_vrsta\_razmerjestranic\_jezik\_zvok\_resolucija\_studio\_datum\_firma\_format\_tip**

**(Primer : KEKEC\_otroski\_43\_Slovenski\_Stereo\_2K\_VIBA\_05012018\_ARS\_DCP)**

**OSTALE FILMSKE VERZIJE (TUDI AV): NASLOV DELA\_format\_fps\_bitrate\_nivo zvoka\_podnapisi**

**(Primer: KEKEC\_ProResHQ442\_24i\_240Mbps\_R128\_SLO)**

V primeru nepopolnih ali nepravilno uvrščenih vsebin v strukturo map bo sprejem zavrnjen.

Strukturo map ter tabeli vsebin in formatov lahko pridobite na spletni strani arhiva ali preko e-pošte. Izpolnjeni tabeli lahko pošljete elektronsko ali kot skeniran dokument na naslov ars@gov.si.

Za informacije o tehničnih vprašanjih se obrnite na ars@gov.si.

|  |  |
| --- | --- |
|  | Dr. Bojan Cvelfardirektor |

**PRILOGE :**

1. **STRUKTURA MAP (STRUKTURA SIP)**
2. **TABELI (TEHNIČNI STANDARDI ZA ODDAJO GRADIVA)**

